Nõukogude Liidu Kommunistliku Partei Keskkomitee Poliitbüroo
Nõukogude Liidu Kommunistliku Partei Keskkomitee Poliitbüroo (lühendatult NLKP KK Poliitbüroo, vene keeles Политбюро ЦК КПСС, Политическое бюро ЦК КПСС) oli Keskkomitee valitud Nõukogude Liidu Kommunistliku Partei juhtorgan NLKP KK pleenumite vahelisel ajal ning tegutses aastatel 1917–1991. NLKP KK juhtorgan kandis aastatel 1917–1991 nimesid aastal 1917 VK(b)P KK Poliitiline büroo aastail 1918–1925 VK(b)P KK Poliitbüroo aastail 1925–1952 ÜK(b)P KK Poliitbüroo aastail 1952–1966 NLKP KK Presiidium aastail 1966–1991 NLKP KK Poliitbüroo Poliitbüroosse kuulusid NLKP juhtivametnikud ja silmapaistvamad kommunistliku liikumise tegelased, alates 1952. aastast valiti NLKP Keskkomitee igapäevatöö juhtimiseks NLKP KK Sekretariaat, mille tööd juhtisid NLKP KK peasekretär ja KK sekretärid. Esmakordselt valiti Poliitiline büroo 23. (10 vkj) oktoobril 1917, juhiks Vladimir Uljanov, alaliseks organiks sai ta alates VK(b)P VIII kongressist 1919. Pärast kommunistliku partei nimetuse vahetust 1952. aastal Üleliidulisest Kommunistlikust (bolševike) Parteist (ÜK(b)P) – Nõukogude Liidu Kommunistlikuks Parteiks 1952–1966 oli juhtorgani nimetuseks Nõukogude Liidu Kommunistliku Partei Keskkomitee Presiidium, 1966. aastal NLKP XXIII kongressil nimetati KK Presiidium jällegi KK Poliitbürooks. Poliitbüroo koosseis ei ületanud 15 liiget ja 9 liikmekandidaati. Poliitbüroo istungid toimusid Moskvas, endises Senatihoones.